
Temeljem čl. 134. Zakona o zaštiti prirode („Narodne novine“ broj 80/13, 15/18, 14/19, 127/19, 155/23)  i čl. 14. Statuta Javne ustanove „Park prirode Biokovo“ (URBROJ:941/14, od 24. listopada 2014.) i Izmjena i dopuna Statuta Javne ustanove „Park prirode Biokovo“ (KLASA:012-03/25-01/02, URBROJ:2147-26-25-01, od 5. prosinca 2025.) te Prethodne suglasnosti Ministarstva zaštite okoliša i zelene tranzicije  (KLASA: 112-01/25-01/3, URBROJ: 517-02-1-1-1-25-167,  od 15. prosinca  2025.. i Odluke Upravnog vijeća Javne ustanove „Park prirode Biokovo“ (KLASA:112-07/26-01/08, URBROJ:2147-26-26-622, od 29. listopada 2026.), Upravno vijeće Javne ustanove „Park prirode Biokovo“ raspisuje 
JAVNI NATJEČAJ
za prijam u radni odnos na određeno puno radno vrijeme do 30.6.2029. odnosno do završetka provedbe projekta „BN2000 – Poboljšano upravljanje zaštićenim područjima PP Biokovo“,  na radno mjesto:
ČUVAR PRIRODE 3 - 2 izvršitelja
[bookmark: _Hlk33699934]Uvjeti:

· hrvatsko državljanstvo,
· zdravstvena sposobnost za obavljanje poslova čuvara prirode,
· SSS,
· radno iskustvo od najmanje jedne godine, 
· poznavanje engleskog jezika,
· položen vozački ispit B kategorije,
· položen stručni ispit za čuvara prirode/polaganje stručnog ispita za čuvara prirode unutar godine dana od zaposlenja, 
· probni rad- 2 mjeseca.

[bookmark: _Hlk33701887]Uz vlastoručno potpisanu prijavu na natječaj (u kojoj je potrebno navesti: ime, prezime, adresu i mjesto stanovanja, kontakt broj mobitela i e-mail adresu) potrebno je priložiti:

1. životopis, 
1. dokaz o stečenoj stručnoj spremi  (preslika svjedodžbe/diplome o završenoj stručnoj spremi),
1. dokaz o hrvatskom državljanstvu (važeća osobna iskaznica ili preslik domovnice ili e-domovnica izdana iz sustava e-Građani),
1. dokaz o radnom iskustvu (preslika radne knjižice s osobnim podacima i podacima o radnom stažu ili elektronički zapis o podacima evidentiranim u bazi podataka Hrvatskog zavoda za mirovinsko osiguranje ili preslika ugovora o radu, rješenja o rasporedu, potvrde poslodavca o vrsti poslova i trajanju radnog odnosa),
1. uvjerenje pribavljeno od nadležnog suda ili sustava e-Građani da se protiv kandidata ne vodi kazneni postupak (ne starije od mjesec dana od dana objave javnog natječaja u „Narodnim novinama“),
1. dokaz o položenom stručnom ispitu za čuvara prirode (ako je položen),
1. dokaz o važećoj vozačkoj dozvoli B kategorije,
1. dokaz o poznavanju engleskog jezika (preslika svjedodžbe srednje škole ili preslika indeksa fakulteta iz kojeg je vidljivo da je položen engleski jezik ili potvrda/svjedodžba/diploma škole stranih jezika ili vlastoručno potpisana izjavu o poznavanju engleskog jezika).

Uvjerenje o zdravstvenoj sposobnosti kandidati nisu dužni priložiti uz prijavu na natječaj, već su ga dužni dostaviti nakon donesene odluke o odabiru kandidata, a prije sklapanja ugovora o radu. Kandidat je dužan u traženom roku dostaviti uvjerenje o zdravstvenoj sposobnosti, inače se smatra da je povukao prijavu na natječaj.

Dokumenti se prilažu u preslici, a prije izbora kandidata predočiti će se izvornici. Priložena natječajna dokumentacija se ne vraća.

Prijavu za natječaj mogu podnijeti osobe oba spola, pod ravnopravnim uvjetima, sukladno članku 13. stavku 3. Zakona o ravnopravnosti spolova („Narodne novine“ broj 82/08, 69/17). Izrazi koji se u ovom natječaju koriste za osobe u muškom rodu, upotrijebljeni su neutralno I odnose se na muške i ženske osobe.

Kandidat koji prema posebnom zakonu ostvaruje pravo prednosti mora se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19, 84/21 i 156/23), a koji u trenutku podnošenja prijave ispunjava uvjete za ostvarivanje tog prava, dužan je uz prijavu na natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti pri zapošljavanju. Popis dokaza za ostvarivanje prava prednosti pri zapošljavanju nalazi se na poveznici Ministarstva hrvatskih branitelja: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf.

Kandidat koji se poziva na pravo prednosti pri zapošljavanju sukladno članku 48. Zakona o civilnim stradalnicima iz Domovinskog rata („Narodne novine“ broj 84/21, 13/26)), dužan je uz prijavu na natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti pri zapošljavanju. Popis dokaza za ostvarivanje prava prednosti pri zapošljavanju nalazi se na poveznici Ministarstva hrvatskih branitelja: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf.

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata („Narodne novine“ broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj, osim dokaza o ispunjavanju traženih uvjeta, dužan je priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod prethodnog poslodavca (rješenje, ugovor, sporazum i sl.).
Kandidat koji se poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20), uz prijavu na javni natječaj dužan je, osim dokaza o ispunjavanju traženih uvjeta, priložiti i dokaz o invaliditetu.
Kandidat pripadnik nacionalne manjine ima pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina („Narodne novine“ broj 155/02, 47/10, 80/10 i 93/11 – Odluka Ustavnog suda Republike Hrvatske), bez obveze dostavljanja dokaza o nacionalnoj pripadnosti.

Javni natječaj objavit će se u Narodnim novinama, na mrežnim stranicama Hrvatskog zavoda za zapošljavanje (https://burzarada.hzz.hr) te na mrežnim stranicama Javne ustanove  “Park prirode Biokovo”  https://pp-biokovo.hr/hr/nabava-i-natjecaji/natjecaji .

Prijave s dokazima o ispunjavanju uvjeta javnog natječaja podnose se u roku od 8 dana od dana objave natječaja u Narodnim novinama, u zatvorenoj omotnici neposredno ili poštom na adresu:  Javna ustanova „Park prirode Biokovo“, Franjevački put 2/A, 21300 Makarska, s naznakom „ ZA JAVNI NATJEČAJ ČUVAR PRIRODE 3- NE OTVARAJ“.  

Prijavom na javni natječaj kandidat daje privolu za prikupljanje i obradu osobnih podataka navedenih u prijavi i dokumentaciji dostavljenoj uz prijavu, u svrhu provođenja potrebnih postupka radi odabira odgovarajućih kandidata za prijam u radni odnos po javnom natječaju. Prikupljeni osobni podaci obrađivat će se u skladu s važećim propisima, odnosno s Uredbom EU 2016/679 Europskog parlamenta i Vijeća od 27. travnja 2016. te Zakonom o provedbi Opće uredbe o zaštiti podataka (“Narodne novine” br. 42/18).

Nepotpune i zakašnjele prijave neće se razmatrati. Osobe koje nisu podnijele pravodobnu i urednu prijavu ili ne ispunjavaju uvjete iz javnog natječaja, ne smatraju se kandidatima prijavljenim na natječaj. 

Javna Ustanova pridržava pravo provjere znanja (provođenje testiranja i/ili razgovora) radi utvrđivanja stručnih znanja, sposobnosti i vještina kandidata koji ispunjavaju formalne uvjete natječaja. O eventualnom testiranju i/ili razgovoru kandidati će naknadno biti obavješteni putem službene web stranice Javne ustanove (https://pp-biokovo.hr/hr/nabava-i-natjecaji/natjecaji ) ili putem elektroničke pošte na dostavljeni e-mail kandidata. Ako kandidat ne pristupi testiranju i/ili razgovoru smatrat će se da je odustao od prijave na radno mjesto. 

O rezultatima javnog natječaja kandidati će biti obaviješteni javnom objavom odluke o prijemu u javnu službu izabranih kandidata na web-stranici Javne ustanove „Park prirode Biokovo“ https://pp-biokovo.hr/hr/nabava-i-natjecaji/natjecaji i na oglasnoj ploči Javne ustanove.  

Dostava odluke svim kandidatima  smatra se obavljenom istekom osmoga dana od objave na web-stranici Javne ustanove „Park prirode Biokovo“ https://pp-biokovo.hr/hr/nabava-i-natjecaji/natjecaji . 
Javna ustanova zadržava pravo poništenja natječaja.  
					                                                
    JAVNA USTANOVA „PARK PRIRODE BIOKOVO“

